12 nuvembri

U 12 nuvembri hè u 316esimu ghjornu (u 317esimu ghjornu s'è l'annata hè bisesta) di u calendariu gregorianu.

 Evenimenti 
2020 - Publicazione di a PlayStation 5 in l'America settentriunale è u Ghjappone, produtta dà Sony Interactive Entertainment.

 Nascite 

 Morte 

 Celebrazione 
 Feste 
 I Santi 
Santu Aureliu. Santu Rinatu.

Aureliu era un Primatu d'Africa à l'epica di Santu Agustinu è cumandava à 500 veschi. Per quasi 40 anni, fù unu di i capi di a Chjesa d'Occidente è u vescu di Roma avia per ellu assai riguardu. Quand'ellu hè statu sceltu cum'è vescu, era diacunu di Cartagine.

Saviu, prudente, energicu, Aureliu ebbe à luttà contru à u paganisimu, contru à l'eretichi (Dunatisti, Tertullianisti è Pelasgichi), ma dinù contru à unipochi di i so preti troppu infingardi, è dumandò à Santu Agustinu di scrive un libru contru à i frati sfaccendati è uziosi.

Cù simplicità, muderazione, ma dinù cù assai auturità, hà direttu 36 cuncilii pruvinciali. A so mudestia fece chì lasciava sempre parlà à Santu Agustinu. Hà incaricatu i so preti di annunzià a parulla di Diu è hà istituitu di cantà i Salmi durante a messa.

Serebbi mortu u 20 lugliu di l'annu 430, trè settimane nanzu à Santu Agustinu, dui anni dopu chì i Vandali abbianu occupatu l'Africa.

Etimolugia: forse da u gr. "aurios" (aurora, u fà di u ghjornu), o da u lat. "aureus" (cum'è l'oru).

Nomi: Auleria, Auleriu, Aure, Auré, Aurèle, Aurelia, Aureliano, Aurelianu, Aurélie, Aurélien, Aurélienne, Aurelio, Aureliu, Auriane, Aurica, Auriole, Aurora, Aurore, Avreliane, Orell.

Paesi è cità: E Cannelle, pieve d'Urcinu.

Di Rinatu ùn si sà nunda, for di una legenda. Issa legenda dice chì, un ghjornu, à u seculu quintu, una donna dumandò à San Maurigliu, vescu d'Angers, di falli un figliolu. Maurigliu fece una prighera è, l'annu dopu, nasce un maschju. Sette anni passanu. Una mane, a donna rivene à truvà u vescu mentre ch'ellu era à l'altare, per dilli chì u zitellu si muria. Maurigliu finisce a so messa, pianu pianu, è po parte. Era troppu tardi. Allora, cum'è scimignulitu, scappa in Inghilterra. U cercanu per celu è per terra è ùn u trovanu chè sette anni dopu, in un ortu, in traccia di vangà. U vestenu da vescu è u si portanu. Subitu ghjuntu, Maurigliu và nantu à a tomba di u figliolu... è u vede sorte, in salute. U cunfirmeghja è li dà u nome di Rinatu (natu una seconda volta). U zitellu ingrandò è, à a morte di Maurigliu, u sustituì cum'è vescu d'Angers.

Santu Rinatu fù festighjatu per seculi è seculi ma a fola piace pocu à a Chjesa è, u 12 nuvembre, preferisce celebrà a memoria di u Ghjesuitu René Goupil, sbarcatu à u Canadà in u 1635, appena dopu à Champlain, è tombu da l'Irrocchesi in u 1642.

Etimolugia: u nome Rinatu usa assai, mancu tantu pè i santi chì l'anu purtatu, ma pè u so valore misticu, cù u significatu di "natu à una vita nova per via di u battezimu". In Corsica, in u 1981 venia à u vintesimu rangu di i nomi maschili cù 9 omi nantu à 1000.

Casate: Rinaldi, Linardi.

Nomi: Nata, Rena, Renaat, Renat, Renata, Renate, Renatka, Renato, Renatu, Renatus, René, Renée, Renelle, Rentje, Rinata, Rinatu.

 In Corsica 

 Ligami 

  L'almanaccu 2006 di l'Adecec

Categoria:Ghjornu di l'annu
Categoria:Nuvembri
Categoria:Novembre